नई दिल्ली, 11 दिसंबर, 2017 : फारवर्ड प्रेस बुक्स की बहुप्रतीक्षित पुस्तक “महिषासुर : मिथक व परंपराएं” प्रकाशित हो गई है। महिषासुर से संबंधित बहुजन समाज के मिथकों व परंपराओं तथा पौराणिक मिथकों और आधुनिक युग में गढे़ गए मिथकों के अर्थों को खोलने वाली इस पुस्तक का संपादन फारवर्ड प्रेस के सलाहकार संपादक प्रमोद रंजन ने किया है। इस पुस्तक में पहली बार महिषासुर शहादत/स्मरण दिवस की विस्तृत सैद्धांतिकी भी प्रस्तुत की गई है तथा इस संबंध में उठने वालो सभी सवालों के उत्तर प्रस्तुत किये गये हैं। इस किताब के माध्यम से आदिम जनजाति के रूप में चिन्हित ‘असुर’ जनजाति का नृतत्वशास्त्रीय अध्यययन तथा उनकी मौजूदा मार्मिक स्थितियां भी सामने आईं है।